Välikohtaus sattui viime viikonloppuna lauantain ja sunnuntain välisenä yönä. Silminnäkijän mukaan taksikuskit alkoivat ensin jostain syystä tööttäillä toisilleen.

– Tööttäilyn jälkeen molemmat kuskit tulivat autoistaan ulos huutaen kovaan ääneen, silminnäkijä kertoo.

Huutoriita johti siihen, että toinen taksikuski löi vastapuolen tuulilasia. Lasi ei kuitenkaan silminnäkijän mukaan rikkoutunut. Autoonsa lyönnin saanut kuljettaja päätti kostaa ja rikkoi lyöjän auton tuulilasin.

(artikkeli jatkuu alla)

(artikkeli jatkuu alla)

Videolla näkyy, kuinka rikkinäisen tuulilasin saanut kuljettaja yrittää estää toista poistumasta paikalta. Hän menee seisomaan auton eteen. Toinen kuljettaja ei kuitenkaan vaikuta innokkaalta selvittelemään asiaa. Hän lähtee liikkeelle autollaan, jolloin edessä seisonut kuski menee makaamaan taksin konepellille.